cyanic-selkie/wikianc huggingface dataset:
পৌণ্ড্রক
পৌণ্ড্রক বাসুদেব ভাগবত পুরাণে বর্ণিত একজন রাজা। ভাগবত মতে, তিনি পুন্ড্র রাজ্যের রাজা ছিলেন। কিছু সূত্র জানায় যে, তিনি মগধের রাজা জরাসন্ধ এবং গান্ধার রাজ্যের রাজা শকুনি উভয়েরই মিত্র ছিলেন। তিনি কৃষ্ণের প্রধান শত্রু ছিলেন। তিনি নিজেকে বাসুদেব বা ঈশ্বর বলে বিশ্বাস করে কৃষ্ণকে অনুকরণ করেছিলেন। পরে তিনি যুদ্ধে কৃষ্ণের হাতে নিহত হন। কিছু শাস্ত্র অনুসারে, পৌন্ড্রক ছিলেন কৃষ্ণের অবিকল প্রতিরূপ। কিছু শাস্ত্র অনুসারে, তাঁকে দানব রাজ বেণের অবতার বলে মনে করা হয়।
নিজেকে ঈশ্বর হিসেবে ঘোষণা
ভাগবত পুরাণের কিছু সংস্করণে বলা হয়েছে যে, তিনি ছিলেন বসুদেবের (শ্রীকৃষ্ণের পিতা বসুদেব নন) এবং কাশীর রাজকুমারী সুতনুর পুত্র। বসুদেবপুত্র হিসেবে তাঁর নামও রাখা হয়েছিল বাসুদেব। পরিণত বয়সে তিনি কাশীর রাজা হন, কারণ তাঁর পিতামহ পুত্রহীন ছিলেন। কংসের কারাগারে বসুদেব বন্দী থাকায়, পৌণ্ড্রক শৈশবকালে পিতৃস্নেহ বঞ্চিত হন। তিনি তার বন্ধুদের কথা অতিমাত্রায় বিশ্বাস করেছিলেন, যারা বলেছিল- পৌন্ড্রক তুমি ঈশ্বর। শ্রীমদ্ ভাগবতের দশম স্কন্দের ৬৫তম অধ্যায়ে বর্ণিত হয়েছে- দ্বারকায় বলরামের অনুপস্থিতির সময়, পৌন্ড্রক শ্রীকৃষ্ণকে একটি বার্তা পাঠান, গরুড়ধ্বজ সহ সমস্ত অস্ত্র-শস্ত্র যা শ্রীকৃষ্ণ ব্যবহার করতেন তা পৌণ্ড্রকের। তিনি আরো ঘোষণা করেন যে- তিনি(পৌণ্ড্রক)ই প্রকৃত বাসুদেব (ঈশ্বর) এবং শ্রীকৃষ্ণ বাসুদেব বা ঈশ্বর নন। তিনি কৃষ্ণকে নির্দেশ দেন যে- শ্রীকৃষ্ণ যেন বাসুদেব পরিচয় এবং তাঁর ব্যবহৃত অস্ত্র-শস্ত্র ত্যাগ করেন এবং এগুলোর ব্যবহার বন্ধ করে দেন। পরবর্তীতে, শ্রীকৃষ্ণ, পৌন্ড্রককে দ্বন্দযুদ্ধের জন্য আহ্বান করেন এবং যুদ্ধে শ্রীকৃষ্ণ তাঁকে হত্যা করেন।
ঐহোল
ঐহোল হুনগুন্ড থেকে 35 km দূরে অবস্থিত। চালুক্য স্থাপত্যকেন্দ্র বাদামী (বাতাপী) ও পাট্টাডাকাল ঐহোলের কাছেই অবস্থিত। ঐহোল ও বাদামী ষষ্ঠ শতাব্দীতে পরীক্ষামূলক মন্দির স্থাপত্য, প্রস্তরশিল্প ও নির্মাণকৌশলের কেন্দ্র হিসেবে গড়ে ওঠে। এর ফলে ষোলো ধরনের স্বতন্ত্র এবং ৪ ধরনের পাহাড় কেটে বানানো মন্দির গড়ে ওঠে। স্থাপত্য ও শিল্পকলার যে পরীক্ষানিরীক্ষা ঐহোলে শুরু হয়েছিল তা থেকেই সৃষ্টি হয়েছিল ইউনেস্কো বিশ্ব ঐতিহ্য পাট্টাডাকাল স্মারকগুচ্ছের।
ঐহোলের মন্দিরগুলির মধ্যে শতাধিক মন্দিরই হিন্দু মন্দির, অল্প কয়েকটি জৈন ও বৌদ্ধ মন্দির দেখা যায়। এগুলি পরস্পরের খুব কাছাকাছি নির্মিত হয়েছিল। সমগ্র চত্বরটির আয়তন প্রায় 5 km2। হিন্দু মন্দিরগুলি নির্মিত হয়েছিল শিব, বিষ্ণু, দুর্গা, সূর্য ও অন্যান্য দেবদেবীদের উদ্দেশ্যে। জৈন বসদি মন্দিরগুলি উৎসর্গিত হয়েছিল মহাবীর, পার্শ্বনাথ, নেমিনাথ ও অন্যান্য জৈন তীর্থংকরদের উদ্দেশ্যে। একমাত্র বৌদ্ধ স্মারকটি হল একটি মন্দির ও ছোটো বিহার। হিন্দু ও জৈন স্মারকগুলির মধ্যেও মঠ দেখা যায়। সেই সঙ্গে প্রধান মন্দিরগুলির কাছে শৈল্পিক খোদাইচিত্র সম্বলিত ধাপযুক্ত কূপও খনন করা হয়েছিল।
১৬২৩
১৬২৩ গ্রেগরীয় বর্ষপঞ্জির একটি সাধারণ বছর।
হায়াতুর রহমান খান
হায়াতুর রহমান খান বাংলাদেশ আওয়ামীলীগের রাজনীতিবিদ এবং ময়মনসিংহ-২ (ফুলপুর-তারাকান্দা) আসনের সাবেক সংসদ সদস্য। তিনি ২০০৮ সালের জাতীয় সংসদ নির্বাচনে আওয়ামীলীগের হয়ে সাংসদ নির্বাচিত হয়েছিলেন।
জন্ম ও প্রাথমিক জীবন
হায়াতোর রহমান খাঁন বেলাল ময়মনসিংহ জেলায় জন্মগ্রহণ করেন।
রাজনৈতিক ও কর্মজীবন
হায়াতুর রহমান খান বাংলাদেশ আওয়ামীলীগের ময়মনসিংহ জেলার নেতা। তিনি ২০০৮ সালের জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে আওয়ামীলীগের হয়ে সংসদ সদস্য নির্বাচিত হয়েছিলেন।
ভেল্লামন্দি এন. নটরাজন
'''ভেল্লামন্দি এন. নটরাজন''' হলেন একজন ভারতীয় রাজনীতিবিদ এবং ১৫তম তামিলনাড়ু বিধানসভার সদস্য। ২০১৬ সালে, তিনি তিরুচিরাপল্লী (পূর্ব) আসন থেকে নিখিল ভারত আন্না দ্রাবিড় মুন্নেত্রা কাজগম (এআইএডিএমকে) প্রার্থী হিসাবে নির্বাচিত হয়েছিলেন।
জয়ললিতা নটরাজনকে ২০১৬ সালের মে মাসে পর্যটন মন্ত্রীর পদে নিয়োগ করেছিলেন। এটি ছিল তামিলনাড়ু সরকারের প্রথম মন্ত্রিসভা পদ।
হাবিবুল্লাহ মুখতার
মাওলানা হাবিবুল্লাহ মুখতার (২৮ এপ্রিল ১৯৪৪ - ২ নভেম্বর ১৯৯৭) (উর্দু: مولانا ڈاکٹر محمد حبیب اللہ مختار شہیدؒ) ছিলেন একজন পাকিস্তানি ইসলামি পণ্ডিত ও লেখক। তিনি জামিয়া উলুমুল ইসলামিয়ার চ্যান্সেলর এবং বেফাকুল মাদারিসিল আরাবিয়া পাকিস্তান-এর সাধারণ সম্পাদক হিসেবে দায়িত্ব পালন করেছেন।
প্রাথমিক এবং শিক্ষা জীবন
হাবিবুল্লাহ মুখতার ১৯৪৪ সালে দিল্লির হাকিম মুখতার হাসান খানের পরিবারে জন্মগ্রহণ করেন। তিন বছর বয়সে তিনি পরিবারের সাথে দিল্লি থেকে করাচিতে পাড়ি জমান। তিনি ১৯৫৯ সালে দারুল উলুম করাচি এবং দারসে নিজামি সিলেবাসে জামিয়া উলুমুল ইসলামিয়া থেকে প্রাথমিক ধর্মীয় শিক্ষা লাভ করেন। ১৯৬৬ সালে মুহাম্মদ ইউসুফ বিন্নুরীর নির্দেশে তিনি মদীনা ইসলামি বিশ্ববিদ্যালয়ে ভর্তি হন এবং চার বছর সেখানে পড়াশোনা করেন এবং ১৯৭০ সালে ফিরে আসেন। এরপর তিনি ১৯৭৩ সালে ইসলামিক স্টাডিজে এমএ এবং ১৯৮১ সালে করাচি বিশ্ববিদ্যালয় থেকে পিএইচডি অর্জন করেন। একই সময়ে তিনি শিক্ষকতা এবং জামিয়া উলুমুল ইসলামিয়ায় দারুল ইফতা অধ্যয়ন চালিয়ে যান
রচনাবলী
তিনি অনেকগুলি বই রচনা করেছিলেন এবং বহু আরবি বইও উর্দুতে অনুবাদ করেছিলেন। যার মধ্যে রয়েছে:
নিউ এজ (বাংলাদেশ)
নিউ এজ (New Age) ইংরেজি ভাষায় প্রকাশিত প্রসিদ্ধ বাংলাদেশী দৈনিক সংবাদপত্র। এটি দেশের মধ্যে সবচেয়ে স্পষ্টভাষী খবরের কাগজগুলোর মধ্যে অন্যতম একটি পত্রিকা। পত্রিকাটির বর্তমান সম্পাদকের দায়িত্ব পালন করছেন নুরুল কবির। অন্যান্য জাতীয় সংবাদপত্রের ন্যায় এটিরও সদর দপ্তর ঢাকায় অবস্থিত।
মাসায়োশি অহিরা
মাসায়োশি অহিরা (大平 正芳, Ōhira Masayoshi, ১২ মার্চ ১৯১০ - ১২ জুন ১৯৮০) একজন জাপানি রাজনীতিবিদ ছিলেন। তিনি ১৯৭৮ থেকে ১৯৮০ সাল পর্যন্ত জাপানের প্রধানমন্ত্রী ছিলেন। তিনিই সবচেয়ে সাম্প্রতিক সময়ের জাপানের প্রধানমন্ত্রী যিনি প্রধানমন্ত্রী থাকাকালে মারা গেছেন।
জীবনের প্রথমার্ধ
অহিরা ১২ মার্চ ১৯১০ সালে, কাগাওয়া প্রিফেকচারের ওয়াডায় (বর্তমান কানওনজি, কাগাওয়া ) জন্মগ্রহণ করেছিলেন। তিনি কৃষক তোশিওশি অহিরা এবং তার স্ত্রী সাকুর তৃতীয় পুত্র। তার পিতা গ্রাম পরিষদ এবং সেচ ইউনিয়নের একজন প্রতিনিধি ছিলেন যদিও তিনি কোন শিক্ষা লাভ করেননি। তার আট ভাইবোন ছিল (দুই বড় ভাই, তিন বড় বোন, এক ছোট ভাই এবং এক ছোট বোন) কিন্তু বোনদের মধ্যে জ্যেষ্ঠ তার প্রথম জন্মদিনের আগে মারা গিয়েছিল এবং তার বড় ভাই দুই বছর বয়সে মারা গিয়েছিল। অহিরা নিজেকে " সানুকির একজন দরিদ্র কৃষকের ছেলে" বলে উল্লেখ করলেও বাস্তবে তার পরিবার ছিল মধ্যবিত্ত। কিন্তু তারপরও, বাবা-মায়ের তাদের ছয় সন্তানের ভরণ-পোষণ করা কঠিন ছিল। অহিরা অল্প বয়স থেকেই তাদের কাজে সহায়তা করেছিলেন।
১৯২৬ সালে, যখন তার বয়স ছিল ১৬, ওহিরা টাইফয়েড জ্বরে আক্রান্ত হন এবং তাঁর প্রায় মারা যাওয়ার মত অবস্থা হয়। এই অভিজ্ঞতা সেই সময়ে তার খ্রিস্টধর্মে ধর্মান্তরিত করতে অবদান রাখে।
১৯৩৩ সালে, যখন তিনি ২৩ বছর বয়সে, অহিরা দুটি বৃত্তি জিতেছিলেন এবং টোকিও ইউনিভার্সিটি অব কমার্সে (বর্তমান হিতোৎসুবাশি বিশ্ববিদ্যালয় ) পড়তে সক্ষম হন। সেখানে তিনি অর্থনীতি নিয়ে পড়াশোনা করেছিলেন। ১৯৩৬ সালে, তিনি অর্থ মন্ত্রণালয়ে প্রবেশ করেন।
অহিরা দ্বিতীয় বিশ্বযুদ্ধ জুড়ে অর্থ মন্ত্রণালয়ে কাজ করেছেন। যুদ্ধোত্তর সময়ে যখন ইকেদা ১৯৪৯ থেকে ১৯৫২ সাল পর্যন্ত অর্থমন্ত্রী ছিলেন তখন অহিরা তাঁর ব্যক্তিগত সচিব হিসাবে দায়িত্ব পালন করেছিলেন।
ধর্ম
অহিরা কোনো আনুষ্ঠানিক খ্রিস্টান সংগঠনের সদস্য না হয়েও তাকামাতসু উচ্চ বিদ্যালয় অব কমার্সে (বর্তমানে তাকামাতসু কলেজ অব ইকোনমিক্স ) থেকে খ্রিস্টান ধর্মে দীক্ষিত হন। যাইহোক অন্যরা বলেছেন যে তিনি ১৯৭০ এর দশকে অ্যাংলিকান চার্চের সদস্য ছিলেন।
টীকা
<references group="lower-alpha"/>
বাঁদী থেকে বেগম
বাঁদী থেকে বেগম ১৯৭৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মোহসীন। এক জমিদারের মেয়ের বাঁদী থেকে বেগম হওয়ার এই ছায়াছবির কাহিনী, চিত্রনাট্য ও সংলাপ লিখেছেন সাংবাদিক ও লেখক আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। এই চলচ্চিত্রে অভিনয় মাধ্যমে ববিতা তার প্রথম জাতীয় চলচ্চিত্র পুরস্কার অর্জন করেন।
কাহিনী সংক্ষেপ
জমিদার তার মৃত্যু শয্যায় নায়েবকে তার পিতা কর্তৃক অস্বীকৃত এক মেয়ের কথা বলে। নায়েব জমিদারেরই এক কোচম্যানের কাছে পালিত সেই মেয়েকে মহলে নিয়ে আসার আগেই জমিদারের মৃত্যু হয়। জমিদারপত্নী সম্পত্তির লোভে চাঁদনীর আসল পরিচয় জেনেও তাকে জমিদার মহলের বাঁদী করে রাখে। চাঁদনী কি জানতে পারবে তার আসল পরিচয়।
সঙ্গীত
বাঁদী থেকে বেগম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, নাজমুল হুদা বাচ্চু, ও আঞ্জুমান আরা বেগম।
পুরস্কার
জাতীয় চলচ্চিত্র পুরস্কার
মাই ভিলেজ
মাই ভিলেজ একটি বলিউড চলচ্চিত্র। এটি ১৯৪২ সালে মুক্তি পেয়েছিল।
আটগড় রাজ্য
আটগড় ছিল ব্রিটিশ শাসিত ভারতে অবস্থিত একটি দেশীয় রাজ্য। করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক ১১৭৮ খ্রিস্টাব্দে এই রাজ্যের পত্তন ঘটান এবং আটগড় শহরে নিজের রাজধানী স্থাপন করেন। রাজ্যটির শেষ শাসক ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে অন্তর্ভুক্তির জন্য স্বাক্ষর করেন। ১৯৪৯ খ্রিস্টাব্দে এটিকে উড়িষ্যা রাজ্যর কটক জেলার অন্তর্ভুক্ত করা হয়৷
ইতিহাস
এই রাজ্যের প্রতিষ্ঠাতা ছিলেন করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক। আটগড়ের রাজগুরু রাণীমহলের নিকট গড়ায় বসবাস করতেন৷ ব্রিটিশ শাসনকালে এই রাজ্যটি ওড়িশা অধিরাজ্যসমষ্টির অন্তর্গত একটি রাজ্য ছিলো৷
রসায়ন প্রকৌশল
রসায়ন প্রকৌশল বা কেমিকৌশল প্রকৌশল বিদ্যার একটি শাখা যেখানে ভৌত বিজ্ঞানের (যথা: রসায়ন বা পদার্থ বিজ্ঞান) সাথে গণিতের সামঞ্জস্য ঘটিয়ে কোনো কাঁচামালকে বিশেষ পদ্ধতির মাধ্যমে উৎকৃষ্ট পদার্থে পরিণত করা হয়। মূলত কেমিকৌশলীদের কাজের ক্ষেত্র আলাদাকরণ বা উপাদান বিশ্লেষণ, পেট্রোলিয়াম পরিশোধন ও রাসায়নিক কারখানার বিভিন্ন ইউনিট নকশা করা এবং শক্তির অপচয় রোধ করে কম খরচে উন্নতমানের বেশি উৎপাদক (প্রোডাক্ট) পাওয়া হলেও, আধুনিক বিশ্বে রসায়ন প্রকৌশলের ক্ষেত্র অনেক বিস্তৃত ও ব্যাপক হয়েছে। ন্যানোটেকনোলজি, প্রোসেস কন্ট্রোল, বায়োকেমিক্যাল ও বায়োমেডিক্যাল, সেমি-কন্ডাক্টর ও ডিসপ্লে বিদ্যা, পরিবেশ বিদ্যা, পলিমার বিদ্যা, ঔষধ শিল্প, বস্ত্র শিল্প, নিউক্লিয়ার বিদ্যা, নবায়নযোগ্য শক্তি ইত্যাদি বিষয়াদির উপর রসায়ন প্রকৌশলীগণ ব্যাপক গবেষণা করছেন।
১৮২৪ সালে ফরাসি পদার্থবিজ্ঞানী সাদী কারণট, তার On the Motive Power of Fire বইয়ে দহন প্রতিক্রিয়ার তাপগতিবিদ্যা সম্পর্কে প্রথম উল্লেখ করেছিলেন। ১৮৫০-এ জার্মান পদার্থবিজ্ঞানী রুডল্‌ফ ক্লাসিয়াস আণবিক ও পারমাণবিক স্কেলে সাদী কারণট-এর রাসায়নিক সিস্টেমের প্রধান ও মূল তত্ত্বের নীতি প্রয়োগ করতে শুরু করেছিলেন। ১৮৭৩ সাল থেকে ১৮৭৬ সালে ইয়েল বিশ্ববিদ্যাল মার্কিন গণিতবিদ পদার্থবিজ্ঞানী জোসিয়া উইলার্ড গিবসকে প্রথম বছর পি.এইচ.ডি. ডিগ্রি প্রদান করে। কারণ তিনি তিনটি ধাপে গবেষণাধর্মী লেখা জমা দেন। তার গবেষণার বিষয়বস্তু গাণিতিক ভিত্তি, গ্রাফিক্যাল মেথডলজি'র উন্নতি সাধন করে ক্লাসিয়াস-এর তাপগতিবিদ্যার ব্যবহারের মাধ্যমে রাসায়নিক সিস্টেম শেখান। ১৮৮২ সালে জার্মান পদার্থবিজ্ঞানী হারমান ভন হেলমহজ গিবস এর মত একটি খুজে পাওয়া তাপগতিবিদ্যা নামক প্রকাশনা করেছিলেন। কিন্তু এটি ইলেকট্রো কেমিক্যালকে ভিত্তি করে তৈরি। যাতে তিনি দেখিয়েছিলেন রাসায়নিক সাদৃশ্যের পরিমাপ, অর্থাৎ রাসায়নিক প্রতিক্রিয়ার “বল”, প্রতিক্রিয়া পদ্ধতির মুক্ত শক্তির মাপনের দ্বারা নির্ধারণ করা হয়।
১৬২৪
১৬২৪ গ্রেগরীয় বর্ষপঞ্জির একটি অধিবর্ষ।
সৌদি আরবে গাঁজা
সৌদি আরব দেশে গাঁজার ব্যবহার এবং মজুদ রাখা কঠোরভাবে বেআইনি। যেকোন ধরনের বিনোদনমূলক কাজে মাদকের ব্যক্তিগত ব্যবহার এবং দখলে রাখার দায়ে ধরা পড়লে বেশির ভাগ সময় কারাদন্ডে দন্ডনীয়। বিদেশী নাগরিকদের জন্য, সাধারণত শিথিল রয়েছে। গাঁজা ব্যক্তিগত ব্যবহারের জন্য ১ থেকে ৬ মাস পর্যন্ত জেল হতে পারে। প্রথমবারের কারাদন্ড অপরাধীদের জন্য বেত্রাঘাত সহ বা ছাড়ি দিয়ে পেটানো হয়। মাদক ব্যবসার জন্য বেত্রাঘাতসহ ২ থেকে ১০ বছরের জেল হতে পারে। বারবার লেনদেন বা বিপুল পরিমাণ মাদকদ্রব্যের চোরাচালানের ফলে সাধারণত কারাগারে সময় বেশি হয় বা মৃত্যুদণ্ডও অন্তর্ভুক্ত হতে পারে। যদিও সাম্প্রতিক মৃত্যুদণ্ড খুব বিরল। গাঁজা সেবনকারী বিদেশীদের নির্বাসিত করা হতে পারে।
সৌদি আরবে হাশিশ মূলত পাকিস্তান থেকে সমুদ্রপথে পাচার হয়; ২০০৭ সালের একটি প্রতিবেদনে উল্লেখ করা হয়েছে যে প্রতি কিলোগ্রাম হাশিশ ২,১৩০ মার্কিন ডলারে বিক্রি হয়।
ভি. এম. রাজালক্ষ্মী
'''ভি. এম. রাজালক্ষ্মী''' একজন ভারতীয় রাজনীতিবিদ এবং ১৫তম তামিলনাড়ু বিধানসভার সদস্য। তিনি এআইএডিএমকে’র প্রার্থী হিসাবে শঙ্করঙ্কোয়েল আসন থেকে নির্বাচিত হয়েছিলেন।
জয়ললিতা ভি. এম. রাজলক্ষ্মীকে আদি দ্রাবিড় ও উপজাতি কল্যাণ মন্ত্রী হিসাবে ২০১৬ সালের মে মাসে নিয়োগ করেছিলেন। এটি ছিলতামিলনাড়ু সরকারের প্রথম মন্ত্রিসভা পদ। ।
লুইস ফ্লেচার
এস্টেল লুইস ফ্লেচার (Estelle Louise Fletcher; ২২ জুলাই ১৯৩৪ - ২৩ সেপ্টেম্বর ২০২২) একজন মার্কিন অভিনেত্রী। তিনি নাট্যধর্মী ওয়ান ফ্লু ওভার দ্য কুকুস নেস্ট (১৯৭৫) ছবিতে নার্স রেচেড চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন। অড্রি হেপবার্ন ও লাইজা মিনেলির পর তিনি তৃতীয় অভিনেত্রী যিনি নির্দিষ্ট একটি কাজের জন্য এই তিনটি পুরস্কার অর্জন করেছেন।
১৯৫৮ সালে ইয়ান্সি ডেরিঙ্গার টেলিভিশন ধারাবাহিক দিয়ে তিনি অভিনয় জগতে প্রবেশ করেন। তিনি ১৯৫৯ সালে ওয়াগন ট্রেন টিভি ধারাবাহিকে অতিথি চরিত্রে অভিনয় করেন এবং ১৯৬৩ সালে আ গ্যাদারিং অব ঈগলস্‌ দিয়ে তার চলচ্চিত্রে অভিষেক হয়। প্রায় এক দশক অভিনয় থেকে দূরে থাকার পর তিনি ১৯৭৪ সালে রবার্ট আল্টম্যানের থিভস্‌ লাইক আস ছবিতে অভিনয় করেন। তার অন্যান্য উল্লেখযোগ্য চলচ্চিত্রগুলো হল একসরসিস্ট টু: দ্য হেরেটিক (১৯৭৭), ব্রেইনস্ট্রর্ম (১৯৮৩), ফায়ারস্টার্টার (১৯৮৪), ফ্লাওয়ার ইন দি অ্যাটিক (১৯৮৭), টু ডেজ ইন দ্য ভ্যালি (১৯৯৬) ও ক্রুয়েল ইনটেনশন্স (১৯৯৯)।
তার কর্মজীবনের পরবর্তীকালে তিনি টেলিভিশনে কাজ করেন। তিনি স্টার ট্রেক: ডিপ স্পেস নাইন (১৯৯৩-১৯৯৯) ধারাবাহিকে উইন অ্যাডামি চরিত্রে অভিনয় করেন, এবং পিকেট ফেঞ্চেস (১৯৯৬) ও জোয়ান অব আর্কাডিয়া (২০০৪) ধারাবাহিকে অতিথি চরিত্রে অভিনয় করেন প্রাইমটাইম এমি পুরস্কারে মনোনীত হন। তিনি ২০১১-১২ সালে শোটাইম টেলিভিশনের শেমলেস ধারাবাহিকে ফ্র্যাঙ্ক গ্যালাগার ভূমিকায় এবং নেটফ্লিক্সের গার্লসবস (২০১৭) ধারাবাহিকে রোজি ভূমিকায় অভিনয় করেন।
প্রারম্ভিক জীবন
ফ্লেচার ১৯৩৪ সালের ২২শে জুলাই অ্যালাবামা অঙ্গরাজ্যের বার্মিংহামে জন্মগ্রহণ করেন। তার মাতা এস্টেল (জন্মনাম: কাডওয়েল) এবং পিতা রেভারেন্ড রবার্ট ক্যাপার্স ফ্লেচার এর‍্যাবের একজন এপিসকোপালিয়ান মিশনারি। তার পিতামাতা দুজনেই বধির ছিলেন এবং বধির ও যারা কানে কম শুনেন তাদের নিয়ে কাজ করতেন। ফ্লেচারের পিতা অ্যালাবামায় বধিরদের জন্য চল্লিশের অধিক গির্জা প্রতিষ্ঠা করেন।
কর্মজীবন
- লুইস ফ্লেচার (নভেম্বর ১৯৭৫)
১৯৬০ সালে ফ্লেচার দুটি অতিথি চরিত্রে অভিনয় করেন, প্রথমটি হল পেরি মেসন ধারাবাহিকের "দ্য কেস অব দ্য মিথিক্যাল মাঙ্কিজ" পর্বে গ্ল্যাডিস ডয়েল চরিত্রে এবং "দ্য কেস অব দ্য লার্সেনস লেডি" পর্বে সুজান কনলি চরিত্রে। ১৯৬০ সালের তিনি টেট টিভি ধারাবাহিকের "দ্য বাউন্টি হান্টার" পর্বে রবার্তা ম্যাকনেল চরিত্রে অভিনয় করেন। ১৯৬৩ সালে আ গ্যাদারিং অব ঈগলস্‌ দিয়ে তার চলচ্চিত্রে অভিষেক হয়।
upright|থাম্ব|বাম|[[৪৮তম একাডেমি পুরস্কার অনুষ্ঠানে ফ্লেচার]] প্রায় এক দশক অভিনয় থেকে দূরে থাকার পর তিনি ১৯৭৪ সালে তার স্বামী জেরি বিক ও রবার্ট অল্টম্যানের প্রযোজিত ও অল্টম্যানের পরিচালিত থিভস্‌ লাইক আস ছবিতে অভিনয় করেন। ইতোমধ্যে পরিচালক মিলশ ফরমান থিভস্‌ লাইক আস চলচ্চিত্রে তার অভিনয় দেখে তাকে ওয়ান ফ্লু ওভার দ্য কুকুস নেস্ট চলচ্চিত্রের নার্স রেচেড চরিত্রের জন্য নির্বাচন করেন। ফ্লেচার তার এই চরিত্রের জন্য আন্তর্জাতিক খ্যাতি অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন। তিনি অড্রি হেপবার্ন ও লাইজা মিনেলির পর তৃতীয় অভিনেত্রী হিসেবে একই কাজের জন্য এই তিনটি পুরস্কার অর্জন করেন। ফ্লেচার অস্কার গ্রহণকালে তার পিতামাতাকে ধন্যবাদ জানাতে ইশারা ভাষার ব্যবহার করেন।
ওয়ান ফ্লু ওভার দ্য কুকুস নেস্ট-এর পর ফ্লেচার চলচ্চিত্রে মিশ্র সফলতা অর্জন করেন। তিনি কয়েকটি ব্যবসাসফল ও সমাদৃত চলচ্চিত্রে অভিনয় করেন এবং বাকিগুলো বক্স অফিসে ব্যর্থ হয়। তিনি একসরসিস্ট টু: দ্য হেরেটিক (১৯৭৭), দ্য চিপ ডিটেকটিভ (১৯৭৮), দ্য লেডি ইন রেড (১৯৭৯), দ্য ম্যাজিশিয়ান অব লুবলিন (১৯৭৯), ব্রেইনস্ট্রর্ম (১৯৮৩), ফায়ারস্টার্টার (১৯৮৪), ইনভেডার্স ফ্রম মার্স (১৯৮৬), ফ্লাওয়ার ইন দি অ্যাটিক (১৯৮৭), টু মুন জাংকশন (১৯৮৮), বেস্ট অব দ্য বেস্ট (১৯৮৯), ব্লু স্টিল (১৯৯০), ভার্চুওসিটি (১৯৯৫), হাই স্কুল হাই (১৯৯৬), টু ডেজ ইন দ্য ভ্যালি (১৯৯৬) ও ক্রুয়েল ইনটেনশন্স (১৯৯৯) চলচ্চিত্রে অভিনয় করেন।
ফ্লেচার টিভি চলচ্চিত্র দ্য ক্যারেন কার্পেন্টার স্টোরি (১৯৮৯)-এ ক্যারেন ও রিচার্ড কার্পেন্টারের মা অ্যাগনেস চরিত্রে অভিনয় করেন। এছারা তিনি নাইটমেয়ার অন দ্য থার্টিন্থ ফ্লোর (১৯৯০), দ্য হন্টিং অব সিক্লিফ ইন (১৯৯৪) ও দ্য স্টেপফোর্ড হাসবেন্ডস (১৯৯৬)-এ অভিনয় করেন। তিনি স্টার ট্রেক: ডিপ স্পেস নাইন (১৯৯৩-১৯৯৯) ধারাবাহিকে ধর্মীয় প্রধান কাই উইন অ্যাডামি চরিত্রে অভিনয় করেন। তিনি পিকেট ফেঞ্চেস (১৯৯৬) ধারাবাহিকের "বাই বাই, বে বে" পর্ব এবং জোয়ান অব আর্কাডিয়া (২০০৪) ধারাবাহিকে "ডু দ্য ম্যাথ" পর্বে অতিথি চরিত্রে অভিনয় করেন প্রাইমটাইম এমি পুরস্কারে মনোনীত হন। ২০০৯ সালে তিনি হিরোজ ধারাহিকে এমা কুলিজ চরিত্রের চিকিৎসক মা চরিত্রে অভিনয় করেন। তিনি ২০১১-১২ সালে শোটাইম টেলিভিশনের শেমলেস ধারাবাহিকের চারটি পর্বে ফ্র্যাঙ্ক গ্যালাগারের মা গ্র্যামি গ্যালাগারের ভূমিকায় অভিনয় করেন, যিনি মেথ ল্যাব বিস্ফোরণের ফলে মানুষ হত্যার দায়ে জেল খাটছেন। তিনি নেটফ্লিক্সের গার্লসবস (২০১৭) ধারাবাহিকে রোজি ভূমিকায় অভিনয় করেন।
ব্যক্তিগত জীবন ও মৃত্যু
ফ্লেচার ১৯৬০ সালে সাহিত্যিক প্রতিনিধি ও প্রযোজক জেরি বিককে বিয়ে করেন। ১৯৭৭ সালে তাদের বিবাহবিচ্ছেদ ঘটে। এই দম্পতির দুই সন্তান ছিল, তারা হলেন জন ড্যাশিয়েল বিক ও অ্যান্ড্রু উইলসন বিক। ফ্লেচার তাদেরকে লালনপালন করার জন্য অভিনয় থেকে ১১ বছরের বিরতি নেন।
ফ্লেচার ১৯৮২ সালে গালোদেত বিশ্ববিদ্যালয় থেকে সম্মানসূচক ডিগ্রি অর্জন করেন।
ফ্লেচার ২০২২ সালের ২৩শে সেপ্টেম্বর ৮৮ বছর বয়সে ফ্রান্সের মোঁদ্যুরোসে তার নিজ বাড়িতে মৃত্যুবরণ করেন।
গাণিতিক যুক্তিবিজ্ঞান
থাম্ব|ডায়নামিক লজিক প্রপার্টিজের ডিডাক্টিভ ভেরিফিকেশনে প্রুফ ট্রি এর উদাহরণ। গাণিতিক যুক্তিবিজ্ঞান (Mathematical logic) গণিতের একটি শাখা যেখানে সেট, সংখ্যা, প্রমাণ, গণনা, ইত্যাদি মৌলিক গাণিতিক ধারণাগুলি কীভাবে বিধিগত ব্যবস্থাসমূহে সংকেতায়িত (encoded) হয়, তা নিয়ে আলোচনা করা হয়।
গাণিতিক যুক্তিবিজ্ঞানকে সাধারণত কিছু উপশাখায় ভাগ করা হয় যেমন মডেল তত্ত্ব, প্রমাণ তত্ত্ব, সেট তত্ত্ব, পুনরাবৃত্তি তত্ত্ব, ইত্যাদি। গাণিতিক যুক্তিবিজ্ঞানের গবেষণা গণিতের ভিত্তির গবেষণায় অবদান রেখেছে।
গাণিতিক যুক্তিবিজ্ঞানকে ইংরেজিতে পূর্বে symbolic logic ও metamathematics নামেও ডাকা হত।
<!--
ইতিহাস
Mathematical logic was the name given by Giuseppe Peano to what is also known as symbolic logic. In its classical version, the basic aspects resemble the logic of Aristotle, but written using symbolic notation rather than natural language. Attempts to treat the operations of formal logic in a symbolic or algebraic way were made by some of the more philosophical mathematicians, such as Leibniz and Lambert; but their labors remained little known and isolated. It was George Boole and then Augustus De Morgan, in the middle of the nineteenth century, who presented a systematic mathematical way of regarding logic. The traditional, Aristotelian doctrine of logic was reformed and completed; and out of it developed an adequate instrument for investigating the fundamental concepts of mathematics. It would be misleading to say that the foundational controversies that were alive in the period 1900–1925 have all been settled; but philosophy of mathematics was greatly clarified by the "new" logic. While the Greek development of logic (see list of topics in logic) put heavy emphasis on forms of arguments, the attitude of current mathematical logic might be summed up as the combinatorial study of content. This covers both the syntactic (for example, sending a string from a formal language to a compiler program to write it as sequence of machine instructions), and the semantic (constructing specific models or whole sets of them, in model theory). This study of mathematics from the outside is known as metamathematics.
Some landmark publications were the Begriffsschrift by Gottlob Frege, Studies in Logic by Charles Peirce, Principia Mathematica by Bertrand Russell and Alfred North Whitehead, and On Formally Undecidable Propositions of Principia Mathematica and Related Systems by Kurt Gödel.
Formal logic
At its core, mathematical logic deals with mathematical concepts expressed using formal logical systems. The system of first-order logic is the most widely studied because of its applicability to foundations of mathematics and because of its desirable properties. Stronger classical logics such as second-order logic or infinitary logic are also studied. Nonclassical logics such as intuitionistic logic are also studied.
Fields of mathematical logic
The "Handbook of Mathematical Logic" (1977) divides mathematical logic into four parts:
The border lines between these fields, and also between mathematical logic and other fields of mathematics, are not always sharp; for example, Gödel's incompleteness theorem marks not only a milestone in recursion theory and proof theory, but has also led to Loeb's theorem, which is important in modal logic. The mathematical field of category theory uses many formal axiomatic methods resembling those used in mathematical logic, but category theory is not ordinarily considered a subfield of mathematical logic. -->
কম্পিউটার বিজ্ঞানের সাথে সম্পর্ক
কম্পিউটার বিজ্ঞানের অনেক আদি প্রবক্তারা ছিলেন গণিতবিদ ও যুক্তিবিদ।
কম্পিউটার বিজ্ঞানের অধীত গণনীয়তা তত্ত্ব গাণিতিক যুক্তিবিজ্ঞানে অধীত গণনীয়তা তত্ত্বের সাথে ঘনিষ্ঠভাবে সম্পর্কিত, তবে এদের লক্ষ্যের পার্থক্য আছে। কম্পিউটার বিজ্ঞানীরা বাস্তব প্রোগ্রামিং ভাষা ও বাস্তবায়নযোগ্য গণনীয়তার ওপর জোর দেন, অন্যদিকে গাণিতিক যুক্তিবিজ্ঞানীরা সাধারণত একটি তাত্ত্বিক ধারণা হিসেবে গণনীয়তা নিয়ে কাজ করেন এবং অ-গণনীয়তা নিয়েও কাজ করেন।
<!--
Groundbreaking results
-->
সকভারবাই
সকভারবাই ছিলেন মারাঠা সাম্রাজ্যের প্রতিষ্ঠাতা ছত্রপতি শিবাজী মহারাজের বিবাহিত স্ত্রী। তিনি ছিলেন অভিজাত গায়কোয়াড় বংশের কন্যা। তার পিতা নন্দজি রাও গায়কোয়াড় ছিলেন ততকালীন মারাঠা সাম্রাজ্যের এক অভিজাত ও বিশিষ্ট ব্যাক্তি।
নতুন বাটাবারী
নতুন বাটাবারী আসামের কামরূপ জেলার একটি গ্রাম। গ্রামটি রাভা হাসং স্বায়ত্তশাসিত পরিষদ এলাকায় ও সেই সাথে আসাম-মেঘালয় সীমান্তে অবস্থিত।
সকভারবাই
১৬৫৬ সালের ৯ জানুয়ারি ছত্রপতি শিবাজী মহারাজ এবং সকভারবাই রানীসাহেব বিবাহবন্ধনে আবদ্ধ হন। শিবাজী মহারাজের মাতা জীজাউ সাহেব খুবই ধুমধাম করে রাজগড়ের কেল্লায় তাদের বিবাহ উতসব পালন করেছিলেন। জিজামাতা স্বরাজ্যের জন্য সমর্থন পেতে আট শৌর্যশালী পরিবারের সাথে শিবরায়ের বিবাহ সম্বন্ধ করেছিলেন এবং সকভারবাই ছিলেন তাদের মধ্যে একজন। ছত্রপতি শিবরায়ের দেহরক্ষী কৃষ্ণজি গায়কওয়াড় ছিলেন সকভারবাই রানী সাহেবের ভাই।
নতুন বাটাবারী
পরিবহন
৩৭ নম্বর জাতীয় সড়কের মাধ্যমে গ্রামটিতে যাওয়া এবং এটি নিয়মিত বাস এবং পরিবহনের মাধ্যম নিকটবর্তী শহর ও নগরগুলির সাথে সংযুক্ত।
সকভারবাই
সকভারবাই রানী সাহেবে পরবর্তীকালে কমলাবাই নামক একটি কন্যা সন্তানের জন্ম দেন। কমলাবাইয়ের বিবাহ হয় অভিজাত পরিবারে। নেতাজি পালকারের ছেলে জানোজি পালকর ছিলেন তার স্বামী।
১৬৮০ সালে তার স্বামীর মৃত্যুর পর, তিনি তার স্বামীর তৃতীয় স্ত্রী পুতলাবাইয়ের মতোই সতী হতে চেয়েছিলেন। কিন্তু তার একটি মেয়ে ছিল বলে তাকে তা করতে দেওয়া হয়নি।
মৃত্যু
পরবর্তীকালে ছত্রপতি সম্ভাজি মহারাজের আত্মত্যাগের পর, ১৬ মার্চ ১৬৮৯ সালে জুলফিকার খান রায়গড় কেল্লা অবরোধ করেন। কিন্তু রায়গড়ের পরিধি এত বড় ছিল যে ৪০ হাজার সৈন্য নিয়েও তারা কেল্লা বিজয় করতে পারেননি। কিন্তু একসময় রায়গড়ের পতন হয় এবং মহারানী জেশুবাই মুঘলদের সাথে সন্ধি করেন। সেই চুক্তি অনুসারে, জেশুবাই রানী সাহেবের সাথে রায়গড়ের সমস্ত লোক মুঘলদের রাজকীয় বন্দীতে পরিণত হয়। সে সময় সকভারবাই রানী সাহেবও জেশুবাই রানী সাহেব ও ছোট শাহুর সাথে রাজকীয় বন্দী হিসেবে আওরঙ্গজেবের শিবিরে গমন করেন। বন্দী অবস্থায় তিনি মৃত্যুবরণ করেন। দুর্ভাগ্যবশত সকভারবাই রানী সাহেবেকে কোথায় সমাধিস্থ করা হয়েছে ইতিহাসে তার উল্লেখ নেই।
রস কাউন্টি ফুটবল ক্লাব
রস কাউন্টি ফুটবল ক্লাব (সাধারণত রস কাউন্টি এফসি নামে পরিচিত) হচ্ছে ডিংওয়াল ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯২৯ সালে প্রতিষ্ঠিত হয়েছে। রস কাউন্টি এফসি তাদের সকল হোম ম্যাচ ডিংওয়ালের ভিক্টোরিয়া পার্কে খেলে থাকে; যার ধারণক্ষমতা হচ্ছে ৬,৫৪১। বর্তমানে এই ক্লাবের ম্যানেজারের দায়িত্ব পালন করছেন স্টিভেন ফার্গুসন ও স্টুয়ার্ট কেটলওয়েল এবং সভাপতির দায়িত্ব পালন করছেন রয় ম্যাকগ্রেগর। স্কটিশ রক্ষণভাগের খেলোয়াড় মার্কাস ফ্রেসার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রস কাউন্টি এফসি এপর্যন্ত ৮টি শিরোপা জয়লাভ করেছে; যার মধ্যে ২টি স্কটিশ দ্বিতীয় স্তরের লীগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ, ১টি স্কটিশ লীগ কাপ এবং ৩টি স্কটিশ চ্যালেঞ্জ কাপ শিরোপা রয়েছে।
মায়া ঘোষ (বিপ্লবী)
জন্ম ও পরিবার
গণিতের প্রসিদ্ধ অধ্যাপক ও ‘বীজগণিত’- প্রণেতা কে. পি. বসুর দৌহিত্রী মায়া ঘোষ। তিনি জন্মগ্রহণ করেছিলেন দিল্লীতে ২২ এপ্রিল ১৯১৫ সালে। তার মাতা প্রিয়ম্বদা দেবী ও পিতা যতীন্দ্রনাথ ঘোষ। মায়ার দু’বছর বয়সের সময় তার মায়ের মৃত্যু হয়। তখন তার লালন পালন করার দায়িত্ব তার মাতামহী মেঘমালা দেবী, কে. পি. বসুর স্ত্রী।
রাজনৈতিক জীবন
১৯৩০ সালে আইন অমান্য আন্দোলনে অংশ নেন। এরপরে বিপ্লবী রসিকলাল দাস মায়া ঘোষকে পরিচয় করিয়ে দিলেন ‘মন্দিরা’র সম্পাদিকা কমলা দাশগুপ্তের সঙ্গে। মায়া মন্দিরা’র কাজ করতে থাকেন প্রাণের পরিপূর্ণ আগ্রহ ও আন্তরিকতা নিয়ে। ১৯৪১ সালে শিক্ষয়িত্রী স্বাধীনতা আন্দোলনে যুক্ত করার জন্য কাজ শুরু করেন। ১৯৪২ সালে ৩১ আগষ্ট শোভাযাত্রা ও আন্দোলনের পরে সমাবেশ হয়। সেখান থেকে মায়া ঘোষকে পুলিশ গ্রেপ্তার করে। ১৯৪৪ সালের জুলাই মাসে মায়া ঘোষ রাজশাহী জেল থেকে মুক্ত হন। রাজবন্দি হিসাবে মায়া জেল খাটেন। ১৯৪৬ সালে নোয়াখালির দাঙ্গার পরে সেখানে তিনি রিলিফের কাজ করতেন।
১৬২৫
১৬২৫ গ্রেগরীয় বর্ষপঞ্জির একটি সাধারণ বছর।
হাঙ্গেরি জাতীয় ফুটবল দল
হাঙ্গেরি জাতীয় ফুটবল দল (Magyar labdarúgó-válogatott, Hungary national football team) হচ্ছে আন্তর্জাতিক ফুটবলে হাঙ্গেরির প্রতিনিধিত্বকারী পুরুষদের জাতীয় দল, যার সকল কার্যক্রম হাঙ্গেরির ফুটবলের সর্বোচ্চ নিয়ন্ত্রক সংস্থা হাঙ্গেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯০৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০২ সালের ১২ই অক্টোবর তারিখে, হাঙ্গেরি প্রথমবারের মতো আন্তর্জাতিক খেলায় অংশগ্রহণ করেছে; অস্ট্রিয়ার ভিয়েনায় অনুষ্ঠিত উক্ত ম্যাচে হাঙ্গেরি অস্ট্রিয়ার কাছে ৫–০ গোলের ব্যবধানে পরাজিত হয়েছে।
৬৭,২১৫ ধারণক্ষমতাবিশিষ্ট পুশকাশ এরিনায় মাগিয়ারক নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হাঙ্গেরির রাজধানী বুদাপেস্টে অবস্থিত। বর্তমানে এই দলের ম্যানেজারের দায়িত্ব পালন করছেন মার্কো রসসি এবং অধিনায়কের দায়িত্ব পালন করছেন মাইনৎস ০৫-এর আক্রমণভাগের খেলোয়াড় আদাম সালাই।
বালাজ জুজাক, গাবোর কিরায়, ইয়োজেফ বোজিক, ফেরেন্তস পুশকাস এবং শান্দোর কোচিসের মতো খেলোয়াড়গণ হাঙ্গেরির জার্সি গায়ে মাঠ কাঁপিয়েছেন।
ইতিহাস
যদিও অস্ট্রিয়া এবং হাঙ্গেরি দ্বৈত রাজতন্ত্রের অস্ট্রো-হাঙ্গেরিয়ান সাম্রাজ্য হিসেবে পরিচিত দেশগুলোর অন্তর্ভুক্ত ছিল, তবে তারা বিংশ শতাব্দীর শুরুতে পৃথক ফুটবল অ্যাসোসিয়েশন এবং দল গঠন করে।
১৯১০-এর দশক
১৯১২ সালে সুইডেনের স্টকহোমে অনুষ্ঠিত গ্রীষ্মকালীন অলিম্পিক গেমসে জাতীয় দল প্রথম অংশ গ্রহণ করে। গেমসে যাওয়ার জন্য দলটিকে অনুদানের জন্য আমন্ত্রণ করা হয়েছিল। হাঙ্গেরি ইংল্যান্ডের কাছে ৭–০ গোলে হেরে বিদায় নেয়। অলিম্পিক গেমসের পরে হাঙ্গেরি মস্কোয় রাশিয়ার বিপক্ষে দুটি ম্যাচ খেলে। প্রথম ম্যাচে ৯–০ এবং দ্বিতীয় ম্যাচে ১২–০ গোলে জয়লাভ করে তারা। দুটি ম্যাচের শীর্ষ গোলদাতা ছিলেন ইমরে শ্লোসার। তিনি সাতটি গোল করেন। প্রথম বিশ্বযুদ্ধের সূচনা সমৃদ্ধ হাঙ্গেরীয় ফুটবলে গভীর প্রভাব ফেলে। দেশ এবং ক্লাব উভয়ই আর্থিক সমস্যায় ভুগে। প্রথম বিশ্বযুদ্ধের সময় হাঙ্গেরি ১৬ বার অস্ট্রিয়ার সাথে খেলে। ১৯১৯ সালে ইংল্যান্ড কেন্দ্রীয় শক্তির (হাঙ্গেরিসহ) দেশগুলোকে ফিফা থেকে বাদ দেওয়ার দাবি করে। ফিফা ইংল্যান্ডের আবেদন প্রত্যাখ্যান করলে, ব্রিটিশ (ইংরেজ, স্কটিশ, ওয়েলস এবং আইরিশ) অ্যাসোসিয়েশন ফিফা থেকে পদত্যাগ করার সিদ্ধান্ত নেয়।
১৯২০-এর দশক
১৯২৭ থেকে ১৯৩০ সালের মধ্যে হাঙ্গেরি প্রথম আন্তর্জাতিক টুর্নামেন্ট হিসাবে বিবেচিত ইউরোপা কাপে অংশ নেয়, এতে অংশ নেওয়া অন্যান্য দেশগুলো ছিল অস্ট্রিয়া, চেকোস্লোভাকিয়া, সুইজারল্যান্ড, রাশিয়া এবং যুগোস্লাভিয়া। ফাইনালে হাঙ্গেরি রাশিয়ার কাছে হারে। ১৯২৭ সালের ১২ জুন হাঙ্গেরি ফ্রান্সকে ১৩–১ গোলে হারায়, যা এখনও রেকর্ড। জোসেফ তাকাস ছয় গোল করেন।
১৯৩০-এর দশক
প্রথম ফিফা বিশ্বকাপ ১৯৩০ সালে উরুগুয়েতে অনুষ্ঠিত হয়, তবে হাঙ্গেরি আমন্ত্রিত পায়নি এবং টুর্নামেন্টে অংশ নেয়নি; সেবার কোন বাছাই পর্ব ছিল না। হাঙ্গেরি ১৯৩৪ সালে ইতালিতে অনুষ্ঠিত বিশ্বকাপে প্রথম বারের মতো অংশ নেয়। বিশ্বকাপে হাঙ্গেরির প্রথম ম্যাচ খেলে ১৯৩৪ সালের ২৭শে মে তারিখে মিশরের বিপক্ষে, এতে তারা ৪–২ গোলের ব্যবধানে জয় লাভ করে। গোল করেন পল তেলেকি, গেজা টল্ডি (২) এবং জেনো ভিনজে। কোয়ার্টার ফাইনালে হাঙ্গেরি প্রতিবেশী শক্ত-প্রতিদ্বন্দ্বী অস্ট্রিয়ার মুখোমুখি হয়, তবে ২–১ গোলে হেরে যায়, গিওর্গি সেরোসি হাঙ্গেরির পক্ষে একমাত্র গোলটি করেন।
হাঙ্গেরি ১৯৩৬ সালের অলিম্পিকে অংশ নেয়, সেখানে প্রথম রাউন্ডে তারা পোল্যান্ডের কাছে ০–৩ গোলে পরাজিত হয়ে বিদায় নেয়।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে হাঙ্গেরি তাদের ইতিহাসে সর্বোচ্চ অবস্থান (১৮তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ৮৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে হাঙ্গেরির সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৩ সালে অর্জন করেছিল) এবং সর্বনিম্ন অবস্থান হচ্ছে ৮০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মুসকুরাহাত (১৯৪৩-এর চলচ্চিত্র)
মুসকুরাহাত একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
অনন্যা পাণ্ডে
অনন্যা পাণ্ডে (জন্ম ৩০ অক্টোবর ১৯৯৮) হলেন একজন বলিউড অভিনেত্রী, যিনি স্টুডেন্ট অব দ্য ইয়ার ২ চলচ্চিত্রে অভিনয়ের মাধ্যমে অভিনেত্রী হিসেবে যাত্রা শুরু করেন। তিনি অভিনেতা চাঙ্কি পাণ্ডে ও ভাবনা পাণ্ডের সন্তান।
প্রারম্ভিক জীবন
অনন্যা পাণ্ডে ১৯৯৮ সালের ৩০ অক্টোবর মুম্বাইয়ে জন্মগ্রহণ করেন।  তার বাবা হলেন বলিউড অভিনেতা চাঙ্কি পাণ্ডে ও মা হলেন ভাবনা পাণ্ডে।
কর্মজীবন
অভিনয়ে আসার আগে অনন্যা পাণ্ডে শাহরুখ খান অভিনীত রইস (২০১৭) এ সহকারী পরিচালক হিসেবে কাজ করেছেন। ২০১৯ সালের তার অভিনীত স্টুডেন্ট অব দ্য ইয়ার ২ চলচ্চিত্র প্রেক্ষাগৃহে মুক্তি পায়। চলচ্চিত্রটি দর্শক সমালোচকদের প্রত্যাশার প্রতিদান দিতে পারে নি। ২০১৯ সালে তার অভিনীত আরেকটি চলচ্চিত্র পতি, পত্নী অউর ওহ মুক্তি পায়।
পণ্য বিপণন
২০১৮ সালে অনন্যা পাণ্ডে লাকমে ইন্ডিয়ার বিপণন দূত হিসেবে নিযুক্ত হন।
দাশোগুজ মসজিদ
দাশোগুজ মসজিদ বা Daşoguz metjidi হল তুর্কমেনিস্তান এর দাশোগুজ অঞ্চলের গ্রোগলি অ্যাভিনিউতে  অবস্থিত। মসজিদটিতে  একসাথে ৩০০০ হাজার লোক একসাথে নামায আদায় করতে পারে।
ইতিহাস
এই মসজিদটির ভিত্তিপ্রস্তর স্থাপন হয় ২০১৩ সালে। এবং ৩০ অক্টোবর ২০১৫ সালে এটির উদ্বোধন করেন তুর্কমেনিস্তানের রাষ্ট্রপতি গুরবানগুলি বেরদিমুহামেদু।
স্থাপত্য
মসজিদের মোজাইক খচিত কেন্দ্রীয় গম্বুজটির ব্যাস ৩৮ মিটার, উচ্চতা ৪০ মিটার এবং বাকি চারটি মিনারের প্রত্যেকটির উচ্চতা প্রায় ৬৩ মিটার।
মসজিদে ৩ হাজার লোক একসাথে নামাজ পড়তে পারবেন। মসজিদের সীমানায় ১,৫০০ লোকের সাদাকা রাখার জন্য একটি কামরা নির্মিত হয়েছিল, পাশাপাশি ২০০ জন লোকের জন্য তিনতলা হোটেল রয়েছে।
হান্না মারমেইড
হান্না ফ্রেজার (জন্ম 6 ফেব্রুয়ারি 1974), পেশাদারভাবে হান্না মারমেইড নামে পরিচিত, একজন পেশাদার মডেল, অভিনেত্রী, নৃত্যশিল্পী এবং অভিনয়শিল্পী, যিনি পানির নিচে এবং সমুদ্র-ভিত্তিক ফ্রিডাইভিং পারফরম্যান্সে বিশেষজ্ঞ, প্রায়শই মারমেইড পোশাকে।  তিনি আধুনিক মারমেইডিং এর একজন কেন্দ্রীয় ব্যক্তিত্ব      এবং একজন সমুদ্র বাস্তুসংস্থান কর্মী।
জীবনের প্রথমার্ধ
তার বাবা, অ্যান্ডি, মাত্র ১৫ বছর বয়সে রক ব্যান্ড ফ্রি -এর একজন প্রতিষ্ঠাতা সদস্য ছিলেন। তিনি ২০১৫ সালে মারা যান।
গোয়েন্দা গার্গী
গোয়েন্দা গার্গী হল বাঙালি সাহিত্যিক তপন বন্দ্যোপাধ্যায়ে র একটি কাল্পনিক মহিলা গোয়েন্দা চরিত্র। গোয়েন্দা গার্গীকে নিয়ে লেখক ত্রিশেরও বেশি উপন্যাস লিখেছেন যার বেশিরভাগ প্রাপ্তবয়স্কদের জন্য। বিথিন মুখোপাধ্যায় ছদ্মনামেও কিছু গোয়েন্দাকাহিনী প্রকাশিত হয়েছে।
চরিত্র
গার্গীর পুরো নাম গার্গী ব্যানার্জী। সে কলকাতা বিশ্ববিদ্যালয়ে গণিতের ছাত্রী এবং সখের রহস্যভেদী। বেশিরভাগ সময় অযাচিতভাবে রহস্যজালে জড়িয়ে পড়ে গার্গী এবং বুদ্ধির দৌড়ে অপরাধীকে পরাস্ত করে। গার্গীর ডাকনাম মিতুন। গার্গী প্রথমে থাকত দাদা-বৌদির পরিবারে, পরে ‘ঈর্ষার সবুজ চোখ’ উপন্যাসে সায়ন চৌধুরীকে বধূহত্যার অভিযোগ থেকে মুক্ত করে সে এবং বিবাহ করে তাকে।
চলচ্চিত্র
৯০ এর দশকে গার্গীর গোয়েন্দাকাহিনী ঈর্ষার সবুজ চোখ ছোটপর্দায় ঈর্ষা নামে প্রচারিত হয়। গার্গীর ভূমিকায় অভিনয় করেছিলেন ইন্দ্রানী হালদার। বহে বিষ বাতাস গল্প অবলম্বনে আকাশ আট বাংলা চ্যানেলে গার্গীর গোয়েন্দা কাহিনী প্রচারিত হয়। অনিন্দ্য সরকারের পরিচালনায় এই কাহিনীচিত্রে গার্গী চরিত্রে অভিনয় করেছেন দেবলীনা সেন।
১৬২৬
১৬২৬ গ্রেগরীয় বর্ষপঞ্জির একটি সাধারণ বছর।
হেনরি পিডিংটন
হেনরি পিডিংটন (Henry Piddington) (১৭৯৭ - ১৮৫৮) ছিলেন একজন ইংরেজ বিজ্ঞানী এবং ক্যাপ্টেন যিনি ট্রপিক্যাল ঝড়ের নাম সাইক্লোন cyclone দেন। তিনি ভূতত্ত্ব, উদ্ভিদবিদ্যা, খনিজতত্ত্ব, এবং উল্কাতত্ত্ব বিষয়ে অনেক বিজ্ঞানবিষয়ক গবেষণাপত্র এশিয়াটিক সোসাইটি অফ বেঙ্গলে প্রকাশ করেন। তিনি এগ্রিকালচারাল এন্ড হর্টিকালচার সোসাইটির বিদেশ সচিব ছিলেন। তিনি ১৮৩২ সালে ভারতীয় উপমহাদেশের বিশাল উদ্ভিদজগতের স্থানীয় নামের সাথে বৈজ্ঞানিক নামের সংকলন করেন। স্থানীয় নামের মধ্যে সংস্কৃত, বাংলা, হিন্দি, তামিলসহ কয়েকটা ভাষা রয়েছে। বইটির নাম An English Index to the Plants of India।
বোলিং (ক্রিকেট)
thumb|[[মুত্তিয়া মুরালিধরন অ্যাডাম গিলক্রিস্টের বিরুদ্ধে বোলিং করছেন]] বোলিং ক্রিকেট খেলায় ব্যবহৃত একটি পরিভাষা। ক্রিকেট বলকে পিচের শেষ প্রান্তে পুতানো উইকেট বরাবর নিক্ষেপের মাধ্যমে ব্যাটসম্যানকে পরাস্ত করতে কিংবা রান না করার ক্ষেত্রে ব্যবহার করা হয়। একজন খেলোয়াড় যদি বোলিংরত অবস্থায় থাকেন, তাহলে তিনি বোলার হিসেবে চিহ্নিত হবেন। স্পেশালিস্ট বোলার পরিভাষাটি সচরাচর শুধু বোলিংয়ে পারদর্শী খেলোয়াড়ের ক্ষেত্রে ব্যবহার করা হয়। এক্ষেত্রে তাকে শুধু বোলাররূপে অভিহিত করা হয়ে থাকে। একইভাবে স্পেশালিস্ট ব্যাটসম্যান পরিভাষাটি শুধু ব্যাটিংয়ে পারদর্শী খেলোয়াড়ের ক্ষেত্রে ব্যবহার করা হয়। যদি একজন বোলার ব্যাটিং এবং বোলিং - উভয় বিভাগেই সমান পারদর্শিতা প্রদর্শন করেন, তাহলে তিনি অল-রাউন্ডারের মর্যাদা পান। ম্যালকম মার্শাল, রিচার্ড হ্যাডলি, ক্রেগ ম্যাকডারমট, কপিল দেব, মুত্তিয়া মুরালিধরন, ইমরান খান, সাকিব আল হাসান প্রমূখ ক্রিকেটার বিশ্ব ক্রিকেট ইতিহাসে শীর্ষস্থানীয় বোলাররূপে পরিচিত ব্যক্তিত্ব।
বোলিং কৌশল
ক্রিকেট খেলায় প্রতিপক্ষকে অল্প রানে আটকে ফেলার জন্য বোলারদের বোলিং কৌশল এবং বোলিংয়ে বৈচিত্র্য থাকা খুবই গুরুত্বপূর্ণ। সঠিক বোলিং কলা-কৌশল রপ্ত করার জন্য কনুই বাঁকানোর নির্দিষ্ট মানদণ্ড রয়েছে। ব্যাটসম্যানকে লক্ষ্য করে বোলিংয়ের ভঙ্গীমা প্রদর্শনকে বল বা ডেলিভারি নামে আখ্যায়িত করা হয়। বোলার কর্তৃক সফলভাবে ছয়টি বল ডেলিভারি দেয়াকে ওভার বলে। বোলার এক ওভার বোলিং করলে পরবর্তী ওভার তার দলীয় সঙ্গী পিচের অপর প্রান্ত থেকে বোলিং করে থাকেন। ক্রিকেটের আইনে কীভাবে একটি বল ডেলিভারি করতে হয়, তার সংজ্ঞা দেয়া আছে। যদি কোন কারণে অবৈধভাবে বোলিং করা হয়, তাহলে খেলা পরিচালনাকারী কর্মকর্তা হিসেবে আম্পায়ার নো বল হিসেবে ঘোষণা করতে পারেন। আবার, ব্যাটিং প্রান্তে অবস্থানরত ব্যাটসম্যানের নাগালের বাইরে দিয়ে বল চলে গেলে আম্পায়ার ওয়াইড ঘোষণা করতে পারেন।
শুগেজ
alt=Slowidve|থাম্ব|শুগেজ দল "[[স্লোডাইভ"]] শুগেজ (মূলত সুগেজিং, এবং কখনও কখনও "ড্রিম পপ"-এর সাথে সম্পর্কযুক্ত) হল ইন্ডি সঙ্গীত এবং অল্টারনেটিভ রক সঙ্গীতের একটি উপ-ধারা। ১৯৮০-এর দশকের শেষদিকে আয়ারল্যান্ড এবং যুক্তরাজ্যের কতিপয় নিও-সাইকিডেলিক সংগীত দলের সরাসরি সঙ্গীত পরিবেশনা থেকে এই ধারার সঙ্গীতের উদ্ভব হয়।
ভিভিয়েন মার্চেন্ট
ভিভিয়েন মার্চেন্ট (Vivien Merchant; জন্ম: অ্যাডা ব্র্যান্ড টমসন, ২২ জুলাই ১৯২৯ - ৩ অক্টোবর ১৯৮২) ছিলেন একজন ইংরেজ অভিনেত্রী। তিনি ১৯৪২ সালে তার কর্মজীবন শুরু করেন এবং মঞ্চ ও চলচ্চিত্রে তার নাট্যধর্মী চরিত্রের জন্য পরিচিত হয়ে ওঠেন। ১৯৫৬ সালে তিনি নাট্যকার হ্যারল্ড পিন্টারকে বিয়ে করেন। তিনি পিন্টার রচিত একাধিক মঞ্চনাটকে অভিনয় করেছেন।
মার্চেন্ট ১৯৫০-এর দশক থেকে ১৯৭০-এর দশক পর্যন্ত সফল অভিনেত্রী ছিলেন। তিনি ১৯৬৪ সালে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। আলফি (১৯৬৬) চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। ১৯৬৭ সালে তিনি ব্রডওয়ে মঞ্চে পিন্টারের দ্য হোমকামিং মঞ্চনাটকে অভিনয় করে টনি পুরস্কারের মনোনয়ন লাভ করেন। তার অভিনীত অন্যান্য চলচ্চিত্রসমূহ হল অ্যাক্সিডেন্ট (১৯৬৭), দি অফেন্স (১৯৭২), ফ্রেঞ্জি (১৯৭২), দ্য হোমকামিং (১৯৭৩) ও দ্য মেইডস (১৯৭৫)। বিবাহবিচ্ছেদের পর হতাশা ও মদ্যাসক্তির কারণে তিনি ১৯৮২ সালে মারা যান।
বড়ঘোপ ইউনিয়ন
বড়ঘোপ বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।
আয়তন
বড়ঘোপ ইউনিয়নের আয়তন ২৪৭০ একর (১০ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী বড়ঘোপ ইউনিয়নের লোকসংখ্যা ২৫,৮৯৪ জন। এর মধ্যে পুরুষ ১৩,১২৫ জন এবং মহিলা ১২,৭৪৯ জন।
অবস্থান ও সীমানা
কুতুবদিয়া উপজেলার মধ্যাংশে বড়ঘোপ ইউনিয়নের অবস্থান। কুতুবদিয়া উপজেলা সদর এ ইউনিয়নে অবস্থিত। এ ইউনিয়নের উত্তরে কৈয়ারবিল ইউনিয়ন ও লেমশীখালী ইউনিয়ন, পূর্বে কুতুবদিয়া চ্যানেল ও পেকুয়া উপজেলার মগনামা ইউনিয়ন, দক্ষিণে আলী আকবর ডেইল ইউনিয়ন এবং পশ্চিমে বঙ্গোপসাগর অবস্থিত।
প্রশাসনিক কাঠামো
বড়ঘোপ ইউনিয়ন কুতুবদিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি বড়ঘোপ মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
বড়ঘোপ ইউনিয়নের সাক্ষরতার হার ৩৮.০২%। এ ইউনিয়নে ১টি সরকারি কলেজ, ১টি মহিলা ডিগ্রী কলেজ, ১টি ফাজিল মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
বড়ঘোপ ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।
ধর্মীয় উপাসনালয়
বড়ঘোপ ইউনিয়নে ২৮টি মসজিদ ও ৪টি মন্দির রয়েছে।
খাল ও নদী
বড়ঘোপ ইউনিয়নের পূর্ব দিকে কুতুবদিয়া চ্যানেল এবং পশ্চিম দিকে রয়েছে বঙ্গোপসাগর। এছাড়া রয়েছে কুমিরাছড়া খাল এবং আজমকলোনী কাজীর বাপের খাল।
হাট-বাজার
বড়ঘোপ ইউনিয়নের প্রধান হাট/বাজার হল বড়ঘোপ বাজার।
জনপ্রতিনিধি
বর্তমান চেয়ারম্যান:আবুল কালাম
চোখানাসা পীতম্বরী
চোখানাসা পীতম্বরী বা তিতমারমারী (বৈজ্ঞানিক নাম:Glaucostegus granulatus) (sharpnose guitarfish) হচ্ছে রাইনোবাটিডি পরিবারের এক প্রজাতির পীতম্বরী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
বৈদিক যুগ
thumb|400px|মানচিত্রে লৌহযুগের বৈদিক যুগের ভারতবর্ষ । নদীর বর্ণ নীল আর থর মরুভূমিকে কমলা বর্ণে নির্দেশিত করা হয়েছে । উপজাতিদের কালো বর্ণ আর বিদেশীদের অবস্থান গোলাপী বর্ণে প্রদর্শন করা হয়েছে ।
বেদে বর্ণিত সময়কালকে মূলত বৈদিক যুগ বলে চিহ্নিত করা হয়। যখন ছয় হাজার বছর আগের ঋষিরা অগ্নিকেন্দ্রিক নানাবিধ যজ্ঞে র মাধ্যমে বিভিন্ন শক্তির প্রকাশক বিভিন্ন সত্ত্বার প্রতি অপৌরুষেয় (জন্মলব্ধ, যা কারো সৃষ্টি নয়) দৃষ্টমন্ত্র (যে মন্ত্রসমূহ মানুষকর্তৃক রচিত নয় বরং সাধনদ্বারা দৃষ্ট বা প্রাপ্ত) স্মরণের মাধ্যমে বয়ে চলেছেন অজস্র প্রার্থনা ও উপাসনা মন্ত্র। বেদগুলোকে এখন সেই সব মন্ত্রের সংকলন হিসেবে পাওয়া যায় যা হিন্দুধর্মের আদি শাস্ত্রও বটে । এটিকে এরকম বলার মূল কারণ হলো, এই সময় সমস্ত বেদ ও উপনিষদ লেখা হয় যা আগে মুখে মুখে পড়তে ও মনে রাখতে হত। এই প্রক্রিয়াটি শ্রুতি নামে (গুরুর মুখ থেকে শুনে মনে রাখতে হতো) পরিচিত ৷
আনুমানিক ১৫০০খ্রিস্টপূর্বাব্দে সিন্ধু সভ্যতা ধ্বংসের পরে বেদকে ভিত্তি করে বৈদিক যুগের সূচনা হয়৷ এই সভ্যতার স্রষ্টাদের আর্য বলা হয়৷ মূলত বেদকে ঋষিরা ধ্যানের মাধ্যমে লাভ করেন।
বৈদিক যুগকে দুভাগে ভাগ করা হয়ে থাকে-
১)ঋকবৈদিক যুগ
২) পরবর্তী যুগ
প্রথম বেদ ঋগ্বেদ রচনার কালনির্ণয়
যদিও বেদ অপৌরুষেয় ও অনাদি। তথাপি যুক্তিনির্ভর পাশ্চাত্য পণ্ডিত ও তদনুসারী ভারতীয়রা সময়ে সময়ে বেদের কালনির্ণয়ে প্রবৃত্ত হয়েছেন। যদিও তা সম্পূর্ণ অনুমান নির্ভর।
নাক্ষত্রিক গণনা
পৃথিবীর মেরুতারকা হচ্ছে সেই তারকা যেটিকে ঘিরে নভোমণ্ডলের সকল তারামণ্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে, মেরুতারকাটি স্থির হয়ে আছে । এ স্থিরতাও আসলে চিরকালীন নয় , বরং সুদীর্ঘকালীন আর তা ৫১৬০ বছর । পাঁচ সহস্রাধিক বছর পরপর পৃথিবীর মেরুতারকা ক্রমাগতই পরিবর্তিত হয়ে আসছে। প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্তা হয়েছে । এ মেরুতারকার অয়নাংশ গণনায় অহনা গুহ ঋগ্বেদের ৭ম মন্ডলস্থ ১৭শ সূক্তের ৫ম ঋকটির উল্লেখ ক'রে এর প্রাচীনতম ঋকের রচনাকাল নির্ধারণ ক'রেছে ৬২৪৫ বছর পূর্বের এক সময়কে (অর্থাৎ খ্রীপূ ৪২২৯) আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলনের সাড়ে দশ হাজারাধিক পংক্তির রচনাকাল । বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে
মাইকেল কলিন্স
মাইকেল কলিন্স (৩১ অক্টোবর ১৯৩০ - ২৮ এপ্রিল ২০২১) একজন আমেরিকান প্রাক্তন মহাকাশচারী, পরীক্ষামূলক পাইলট এবং মার্কিন যুক্তরাষ্ট্রের সংরক্ষিত বিমান বাহিনীর অবসরপ্রাপ্ত মেজর জেনারেল । ১৯৬৩ সালে চৌদ্দ মহাকাশচারী তৃতীয় গ্রুপের অংশ হিসেবে নির্বাচিত হয়ে, তিনি দুইবার মহাকাশে আসেন। তার প্রথম স্পেসফ্লাইট ছিল জেমিনি ১০, যেখানে তিনি এবং কমান্ড পাইলট জন ইয়াং দুটি ভিন্ন মহাকাশযানের সাথে কক্ষপথের সঞ্চালন করেন এবং দুটি অতিরিক্ত কাজকর্ম (EVAs, যা মহাকাশে পদচারণা নামেও পরিচিত) করেন। তার দ্বিতীয় মহাকাশযান অ্যাপোলো ১১ এর জন্য কমান্ড মডিউল পাইলট ছিল। চাঁদের আশেপাশে কক্ষপথে থাকাকালীন, নিল আর্মস্ট্রং এবং বাজ অলড্রিন অ্যাপোলো লুনার মডিউলটিতে প্রথম অবতরণ করার জন্য তার পৃষ্ঠদেশে চলে যান।
মহাকাশচারী হওয়ার পূর্বে, তিনি মার্কিন যুক্তরাষ্ট্র সামরিক একাডেমী থেকে স্নাতক ডিগ্রী অর্জন করেন এবং সেখানে থেকে তিনি মার্কিন যুক্তরাষ্ট্রের বিমান বাহিনীতে যোগদান করেন এবং চেম্বলে-বুশিয়াস এয়ার বেজে এফ -86 সাবার যোদ্ধাদের উদ্দেশ্যে যাত্রা করেন। তিনি ১৯৬০ সালে এডওয়ার্ডস এয়ার ফোর্স বেস এ মার্কিন বিমান বাহিনীর পরীক্ষামূলক ফ্লাইট টেস্ট পাইলট স্কুলে ভর্তি হন। তিনি দ্বিতীয় মহাকাশচারী দলের জন্য দরখাস্ত করে ব্যর্থ হন, তবে তৃতীয়টি গ্রহণ করেন।
১৯৭০ সালে নাসা থেকে অবসর নেয়ার পর কলিন্স একটি চাকরি পেলেন রাজ্য দপ্তর যেমন পাবলিক অ্যাফেয়ার্স প্রতিমন্ত্রী সহকারী সেক্রেটারি । এক বছর পর, তিনি ন্যাশনাল এয়ার অ্যান্ড স্পেস যাদুঘরের পরিচালক হন এবং ১৯৭৮ সাল পর্যন্ত এই পদে অধিষ্ঠিত হন, যখন তিনি স্মিথসোনিয়ান ইনস্টিটিউশনের সেক্রেটারি হয়ে পদত্যাগ করেন। ১৯৮০ সালে, তিনি এলটিভি এয়ারস্পেসের ভাইস প্রেসিডেন্ট হিসাবে চাকরি নেন। ১৯৮৫ সালে কলিন্স নিজের কনসাল্টিং ফার্ম শুরু করার জন্য পদত্যাগ করেছিলেন।
কলিন্সটি ইতালির রোমে ১৯৩০ সালের ৩১ অক্টোবর জন্মগ্রহণ করেন। তিনি জেমস ল্যাটন কলিন্সের দ্বিতীয় পুত্র, ক্যারিয়ারের মার্কিন সেনা কর্মকর্তা, যিনি ১৯২৮ থেকে ১৯৩২ পর্যন্ত মার্কিন সেনা সংযুক্তি এবং ভার্জিনিয়া নুই স্টুয়ার্ট ছিলেন।  কলিন্সের একটি বড় ভাই জেমস ল্যাটন কলিন্স জুনিয়র,  এবং ভার্জিনিয়া এবং অ্যাগনেসের দুই বড় বোন ছিল। তার জীবনের প্রথম ১৭ বছর ধরে, কলিন্স অনেক জায়গায় বাস করতেন যখন সেনাবাহিনী তার পিতাকে বিভিন্ন স্থানে পোস্ট করেছিল: রোম; ওকলাহোমা ; গভর্নর দ্বীপ, নিউ ইয়র্ক ; ফোর্ট হোয়েল ( বাল্টিমোর, মেরিল্যান্ডের কাছে ); ফোর্ট হেইস ( কলম্বাস, ওহাইও কাছাকাছি); পুয়ের্তো রিকো ; সান আন্তোনিও, টেক্সাস ; এবং আলেকজান্ডারিয়া, ভার্জিনিয়া ।  তিনি গ্রুমম্যান উইজডনের উপর পুয়ের্তো রিকোতে তার প্রথম বিমানের যাত্রা করেছিলেন; পাইলট তাকে ফ্লাইটের একটি অংশে উড়ে যেতে অনুমতি দেয়। তিনি আবার উড়ে যেতে চেয়েছিলেন, কিন্তু দ্বিতীয় বিশ্বযুদ্ধের পর থেকেই তাড়াতাড়ি শুরু হয়েছিল, তিনি অসমর্থ ছিলেন।  কোলিন্স পুয়ের্তো রিকোর সান জুয়ানের একাডেমিয়া দেল পেরেটুয়ো সোকোরোতে দুই বছরের জন্য অধ্যয়ন করেন।
দ্বিতীয় বিশ্বযুদ্ধে যুক্তরাষ্ট্রে প্রবেশের পর, পরিবারটি ওয়াশিংটন, ডিসি চলে আসে, যেখানে কলিন্স সেন্ট অ্যালবান্স স্কুলে পড়াশোনা করেন এবং ১৯৪৮ সালে স্নাতক হন। তার মা তাকে কূটনৈতিক পরিষেবাতে প্রবেশ করতে চেয়েছিলেন,  কিন্তু তিনি সশস্ত্র পরিষেবাদিতে তার বাবা, দুই চাচাত ভাই, ভাই ও চাচাতোকে অনুসরণ করার সিদ্ধান্ত নিয়েছিলেন। ওয়েস্ট পয়েন্টে মার্কিন যুক্তরাষ্ট্র মিলিটারি একাডেমিতে তিনি একটি অ্যাপয়েন্টমেন্ট পেয়েছিলেন, যার থেকে তার পিতা এবং তার বড় ভাই যথাক্রমে ১৯০৭ এবং ১৯৩৯ সালে স্নাতক হন।  তিনি জুন ৩, ১৯৫২ সালে সামরিক বিজ্ঞানের স্নাতক ডিগ্রি সহ স্নাতক,  ক্লাসে ৫২৭ ক্যাডেট ১৮৫ তম ক্যাডেটদের পাশাপাশি ভবিষ্যতে সহযোগী মহাকাশচারী এড হোয়াইট অন্তর্ভুক্ত করেন।
মার্কিন যুক্তরাষ্ট্রের বিমান বাহিনী (ইউএসএএফ) এ যোগদান করার জন্য কলিন্সের সিদ্ধান্তটি পরবর্তী ৫০ বছরে বৈমানিকতায় আনা হতে পারে এমন আশ্চর্যের দ্বারা অনুপ্রাণিত হয়েছিল এবং স্বজনপ্রীতির অভিযোগ এড়ানোর জন্য তিনি সেনাবাহিনীতে যোগদান করেছিলেন যেখানে তার ভাই ইতিমধ্যে একজন কর্নেল ছিল, তার বাবা প্রধান জেনারেল পদে পৌঁছেছিলেন এবং তার চাচা জেনারেল জে। লটন কলিন্স মার্কিন যুক্তরাষ্ট্রের সেনাবাহিনীর প্রধান ছিলেন । এয়ার ফোর্স অ্যাকাডেমি তার প্রাথমিক নির্মাণ পর্যায়ে ছিল, এবং বহু বছর ধরে এটির প্রথম শ্রেণীর স্নাতক হবে না। অন্তর্বর্তীকালীন সময়ে, সামরিক একাডেমীর স্নাতক বিমান বাহিনী কমিশনের জন্য যোগ্য ছিল। দ্বিতীয় বিশ্বযুদ্ধের সময় কমিশন এবং প্রচারিত বিপুল সংখ্যক তরুণ অফিসারের কারণে সেনাবাহিনীতে বিমানের চেয়ে বায়ুবাহিনীতে প্রবৃদ্ধি হ্রাস পায়।
হালুমাথা
হালুমাথা হিন্দু ধর্মের একটি সম্প্রদায় যা মূলত কুরুবা গৌড়া সম্প্রদায়ের অনুসরণ করে। হালুমাথার অধিকাংশ সদস্যই অদ্বৈত ও প্রকৃতি উপাসনার অনুসারী।
সংজ্ঞা
হালুমাথা বা পালামাথা মানে সমাজের রক্ষকদের বিশ্বাস। সংস্কৃত পাল মানে রক্ষা করা, শাসন করা,ইত্যাদি। মঠ মানে দলগত দৃষ্টিভঙ্গি, বিশ্বাস, মতবাদ ইত্যাদি।
সংস্কৃতি
হালুমাথা থেকে পূজার উৎপত্তি। পাথর মাটির উৎস। মাটি উদ্ভিদের উৎস। উদ্ভিদ হল প্রাণীর উৎস। পাথরে সর্বশক্তিমানের উপাসনা করার এই কারণ হতে পারে। যুগ যুগ ধরে, এই পাথর পূজার প্রথার কারণে শিবকে বিরালিঙ্গেশ্বর, মাইলারা লিঙ্গ , মল্লাদেবরু, মহাদেশশ্বরা, নানজুনেশ্বর, মল্লাপ্পা , মাল্লারা , মল্লিকার্জুন ইত্যাদি নামে পূজা করা হতে পারে। , গুল্লাম্মা প্রভৃতি এই ঐতিহ্য থেকে আসতে পারে। দেবতা হিসাবে পূর্বপুরুষদের পূজা খুব সাধারণ। রেবণসিদ্ধ, রাম , হনুমান প্রভৃতি পূর্বপুরুষদের পূজা।কৃষ্ণ , কেশব , রঙ্গনাথ , ইরাথিমান্না , তিরুপতি থিমাপ্পা , ভেঙ্কটেশ্বর , কালিদাস , সিদ্দারমা , কনকদাসা প্রমুখ। কুরুবা গৌড়া ঐতিহ্যে দেবরু বিদ্যমান । কুরুবের উপাসনা শিব এবং সর্বশক্তিমান বিষ্ণুর ধারণার সমান ভক্তি করে থাকেন।
মুস্তফা আলী (কুস্তিগীর)
স্বাধীন প্রোমোশন (২০০৩-২০১৬)
আলম বিভিন্ন স্বাধীন প্রোমোশনে কাজ করেছে। তার মধ্যে ড্রিমওয়েভ রেসলিংয়, যেখানে সে ছিল সাবেক ড্রিমওয়েভ অ্যালটার্নিভ চ্যাম্পিয়ন এবং ড্রিমওয়েভ হেভিওয়েট চ্যাম্পিয়ন। এছাড়াও অন্যান্য প্রোমোশন যেমন, অল আমেরিকান রেসলিং, ফ্রিল্যান্স রেসলিং, গাল্লি লুচা লিবারে, আইডাব্লিউএ মিড সাউথ, জার্সি অল প্রো রেসলিং, ন্যাশনাল রেসলিং অ্যালায়েন্স এবং প্রোভিং গ্রাউন্ড প্রো তে সে রেসলিং করেছে।
২০৫ লাইভ (২০১৬-২০১৮)
আলী ডিসেম্বর ১৩ ২০৫ লাইভ এর এপিসোডে ক্রুসারওয়েট ডিভিশনে অভিষেক ঘটায়। ডিসেম্বর ২৭ "২০৫ লাইভ" এর এপিসোডে আলী তার শহর শিকাগোতে জন ইয়ার্নেট কে হারায় এবং ফেস টার্ন করে। মার্চ ২০১৭ থেকে আলী ড্রিউ গুলাক এর সাথে ফিউড শুরু করে যখন গুলাক "২০৫ লাইভে" তার ক্যাম্পেইন "নো ফ্লাই জোন" চালু করে। এই ফিউডটি জুলাই ১৭ এ শেষ হয় যখন আলী গুলাককে একটি ২ আউট অফ থ্রি ফলস্ ম্যাচে হারায়। ২০১৭ তে আলী আরিয়া দায়ভারি এবং অ্যান্জো অ্যামোরের সাথে ফিউডে জড়ায়। ডিসেম্বর ২০১৭ তে আলী চেডরিক অ্যালেকজান্ডার এর সাথে বন্ধুত্ব গড়ে তোলে।
ফেব্রুয়ারিতে আলী ক্রুসারওয়েট চ্যাম্পিয়নশীপ এর জন্য একটি টুর্নামেন্টে অংশ নেয়। যেখানে সে প্রথম রাউন্ডে জেন্টলম্যান জ্যাক গাল্লাঘের, কোয়ার্টার ফাইনালে বাডি মার্ফি এবং সেমি ফাইনালে ড্রিউ গুলাক কে হারিয়ে রেসলম্যানিয়া ৩৪ এর কিকঅফ শো তে চ্যাম্পিয়ন চেডরিক অ্যালেকজান্ডারের মুখোমুখি হয়, কিন্তু হেরে যায়।
অক্টোবর ৩০ তারিখের এপিসোডে আলী টনি নেসে কে হারিয়ে ক্রুসারওয়েট চ্যাম্পিয়নশীপ এর জন্য #১ কন্টেনডার নির্বাচিত হয়। সার্ভাইভার সিরিজে বাডি মার্ফি তার টাইটেলটি মুস্তফা আলীর বিপক্ষে রিটেইন করে।
পেশাদারি কুস্তির ধরন
আলী তার ফিনিশার হিসেবে ব্যবহার করে "Imploding 450° Splash" যেটিকে সে নাম দিয়েছে "054 Splash"
২০১৯ আয়ারল্যান্ড ত্রি-দেশীয় সিরিজ
২০১৯ আয়ারল্যান্ড ত্রি-দেশীয় সিরিজ একদিনের আন্তর্জাতিক ক্রিকেট প্রতিযোগিতাবিশেষ। পূর্ব-ঘোষিত সময়সূচী মোতাবেক ৫ থেকে ১৭ মে, ২০১৯ তারিখ পর্যন্ত আয়ারল্যান্ডের ক্লোনটার্ফ ও মেলাহাইডে অনুষ্ঠিত হয়েছে। সম্প্রচারজনিত চুক্তির কারণে সিরিজটি ওয়ালটন ওডিআই ট্রাই-সিরিজ, ২০১৯ নামে পরিচিতি পাচ্ছে। এ প্রতিযোগিতায় বাংলাদেশ,  আয়ারল্যান্ড ও ওয়েস্ট ইন্ডিজ একদিনের আন্তর্জাতিকে অংশগ্রহণ করে। তন্মধ্যে, বাংলাদেশ ও ওয়েস্ট ইন্ডিজ দল ২০১৯ সালের ক্রিকেট বিশ্বকাপ প্রতিযোগিতায় অংশগ্রহণের উদ্দেশ্যে প্রস্তুতি নেয়ার লক্ষ্যে ওডিআইয়ে অংশ নেয়।
প্রথম দল হিসেবে ওয়েস্ট ইন্ডিজ চূড়ান্ত খেলায় উপনীত হয়। এ পর্যায়ে তারা স্বাগতিক আয়ারল্যান্ডকে সিরিজের চতুর্থ খেলায় পরাভূত করেছিল। এর পরের খেলাতেই বাংলাদেশ দল ওয়েস্ট ইন্ডিজকে পরাজিত করে চূড়ান্ত খেলায় পৌঁছে। বাংলাদেশ সিরিজ জয় করে। বৃষ্টিবিঘ্নিত চূড়ান্ত খেলায় বাংলাদেশ দল ওয়েস্ট ইন্ডিজকে পাঁচ-উইকেটে পরাভূত করে। এবারই প্রথম কোন বহুদলীয় আন্তর্জাতিক প্রতিযোগিতার শিরোপা জয় করে বাংলাদেশ দল।
জয় বরুয়া
জয় বরুয়া (জয় বৰুৱা)ভারতের প্রসিদ্ধ কন্ঠশিল্পী ও জয় ব্যান্ডের মুল কন্ঠশিল্পী । তিনি হিন্দি, তেলুগু ও অসমীয়া ভাষার চলচ্চিত্রে কন্ঠদান করেছেন । ২০১০ সনের ডিসেম্বরে মুম্বইয়ে অনুষ্ঠিত প্রথম ইংক কন্ফারেন্সে তাকে ফেল্লো হিসেবে নিমন্ত্রণ করা হয় ও জয়পুরে ৮-১১ ডিসেম্বর ২০১১ সনে অনুষ্ঠিত ইংকের দ্বিতীয় কন্ফারেন্সে তাকে বক্তা হিসেবে আমন্ত্রণ জানানো হয় ।
শৈশব জীবন
তিনসুকিয়া জেলার ডিগবয়ে জয় বরুয়া জন্মগ্রহণ করেন । তার পিতার নাম রোহিণি ধর বরুয়া ও মাতার নাম রঞ্জনা বরুয়া। মাত্র চার বৎসর বয়সে তার পিতা তাকে ভায়োলিন উপহার দেন। এইটিই ছিল তার সংগীত জীবনে প্রবেশের সূচনা । সাত বৎসর বয়সে তার ভগিনী তাকে জোড়পূর্বক সংগীত প্রতিযোগীতায় অংশ গ্রহণ করান ও জয় বরুয়া এতে বিজয়ী হয়। এইভাবেই তিনি সংগীতের প্রেমী হয়ে উঠে বিশেষ করে তিনি প্রাশ্চাত্য সংগীতের প্রতি আকৃষ্ট ছিলেন । দা বিটলস্‌, দা ঈগলস্‌, সাইমন আ্যান্ড গারফাঙ্কেল ও ইউ ২ ব্যান্ড ইত্যাদি ছিল তার অনুপ্রেরণার উৎস। তিনি শিলংয়ের সেন্ট আ্যান্টনিস হাইস্কুল থেকে মাধ্যমিক শিক্ষা লাভ করেন। পরবর্তী সময়ে তিনি গুয়াহাটির কমার্স কলেজ থেকে বাণিজ্য শাখায় স্নাতক ডিগ্রী লাভ করেন । ২০০২ সনে তিনি নয়না বরঠাকুরকে বিবাহ করেন। তারা বর্তমান মুম্বইয়ে বসবাস করেন।
শিল্পী জীবন
জয় বরুয়ার শিল্পী জীবন আরম্ভ হয় বিভিন্ন কম্পানীর বিজ্ঞাপনের গানে কন্ঠদান করে। তার কন্ঠদান করা কয়েকটি কম্পানীর নাম হচ্ছে: ভোডাফোন, রিলায়েন্স, অ্যাল.জি, হিরো হোন্ডা, নেসক্যাফি, ক্লাব মহিন্দ্রা, টাটা টি, কোলা কোলা মিনিট মেইড, কার্ল-ওন, হর্লিক্স ও আলফা ওয়ান ইত্যাদি। ২০১০ সনে মুক্তিপ্রাপ্ত কালভার কিং নামক তেলুগু চলচ্চিত্রে তিনি নেপথ্য গায়ক হিসেবে কন্ঠদান করেন। তিনি ভ্রাম্যমাণ থিয়েটারের নেপথ্য গায়ক হিসেবে গান গায় ২০১১-২০১২ বর্ষের হেঙুল থিয়েটারের খিরকী নামক নাটকে ।
জয় লুকিং আউট দা উইন্ডো
২০১০ সনের ২১ ডিসেম্বর তারিখে জয় বরুয়া অসমীয়া ভাষায় আঠটি গানের একটি অ্যালবাম মুক্তি দেন যার নাম জয়: লুকিং আউট দা উইন্ডো। এই আঠটি গানের মধ্যে আইকন বাইকন ও তেজিমলা গানটি অধিক জনপ্রিয় হয়। আইকন বাইকন নামক গানটির ভিডিও বানানো হয়েছে। জয় ব্যান্ডের অন্যান্য সদস্যেরা হচ্ছে পবন রসেইলি, ইবসন লাল বরুয়া, মানস চৌধুরী ও পার্থ গোস্বামী
১৬২৭
১৬২৭ গ্রেগরীয় বর্ষপঞ্জির একটি সাধারণ বছর।